2007D0076 — FI — 04.03.2011 — 002.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

►B KOMISSION PÄÄTÖS, tehty 22 päivänä joulukuuta 2006, kuluttajansuojalainsäädännön täytäntöönpanosta vastaavien kansallisten viranomaisten yhteistyöstä annetun Euroopan parlamentin ja neuvoston asetuksen (EY) N:o 2006/2004 täytäntöönpanosta keskinäisen avunannon osalta (tiedoksiannettu numerolla K(2006) 6903) (ETA:n kannalta merkityksellinen teksti) (2007/76/EY) (EYV L 032, 6.2.2007, p.192)

Muutettu:









▼B

KOMISSION PÄÄTÖS,

tehty 22 päivänä joulukuuta 2006,

kuluttajansuojalainsäädännön täytäntöönpanosta vastaavien kansallisten viranomaisten yhteistyöstä annetun Euroopan parlamentin ja neuvoston asetuksen (EY) N:o 2006/2004 täytäntöönpanosta keskinäisen avunannon osalta

(tiedoksiannettu numerolla K(2006) 6903)

(ETA:n kannalta merkityksellinen teksti)

(2007/76/EY)







EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kuluttajansuojalainsäädännön täytäntöönpanosta vastaavien kansallisten viranomaisten yhteistyöstä (”asetus kuluttajansuojaa koskevasta yhteistyöstä”) 27 päivänä lokakuuta 2004 annetun Euroopan parlamentin ja neuvoston asetuksen (EY) N:o 2006/2004 ( 1 ) ja erityisesti sen 6 artiklan 4 kohdan, 7 artiklan 3 kohdan, 8 artiklan 7 kohdan, 9 artiklan 4 kohdan, 10 artiklan 3 kohdan, 12 artiklan 6 kohdan, 13 artiklan 5 kohdan ja 15 artiklan 6 kohdan sekä katsoo seuraavaa: (1) Asetuksessa (EY) N:o 2006/2004 säädetään, millä tavoin kuluttajien etuja suojaavan lainsäädännön täytäntöönpanosta vastaavat jäsenvaltioiden toimivaltaiset viranomaiset tekevät yhteistyötä keskenään ja komission kanssa, jotta voidaan varmistaa kyseisen lainsäädännön noudattaminen ja sisämarkkinoiden toimivuus sekä parantaa kuluttajien taloudellisten etujen suojaa. (2) Asetuksessa säädetään myös näiden toimivaltaisten viranomaisten verkottumisesta jäsenvaltioissa. (3) On tarpeen vahvistaa toimenpiteet, joilla panna täytäntöön tämän asetuksen säännökset, jotka koskevat toimivaltaisten viranomaisten keskinäisen avunannon menetelmiä ja edellytyksistä sekä yhteysviraston asemaa. (4) Jotta järjestelmä toimisi tehokkaasti, on aiheellista säätää keskinäisten avunantopyyntöjen yhteydessä toimitettavien tietojen vähimmäisvaatimuksista. Lisäksi on säädettävä tietojenvaihdossa käytettävien vakiolomakkeiden sisällöstä, jotta tietojen käsittelyä voidaan tehostaa ja helpottaa. (5) Keskinäisen avunannon menettelyjen kutakin vaihetta varten on asetettava määräajat sen varmistamiseksi, että järjestelmä toimii nopeasti. (6) On säädettävä yhteisön sisäisistä rikkomuksista ilmoittamisesta, jotta rikkomuksia vastaan voidaan ryhtyä nopeisiin ja tehokkaisiin toimiin kaikissa jäsenvaltioissa, joita asia koskee. (7) Koska asetuksen (EY) N:o 2006/2004 mukaisesti toimitetut tiedot voivat usein olla arkaluontoisia, on tarpeen vahvistaa asianmukaiset säännöt, joilla rajoitetaan tällaisiin tietoihin tutustumista. (8) On tehtävä asianmukaisia yleisiä järjestelyjä sen varmistamiseksi, ettei kommunikointi vaikeudu puutteellisen kielitaidon vuoksi, mutta kuitenkin niin, että yksittäisissä tapauksissa voidaan menetellä joustavasti. (9) Lisätoimenpiteitä voidaan toteuttaa sen kokemuksen perusteella, jota jäsenvaltioiden toimivaltaisten viranomaisten yhteistyöverkoston toiminnasta on saatu. (10) Tässä päätöksessä säädetyt toimenpiteet ovat asetuksen (EY) N:o 2006/2004 19 artiklan 1 kohdassa perustetun komitean lausunnon mukaisia, sekä katsoo seuraavaa: ON TEHNYT TÄMÄN PÄÄTÖKSEN:







1 artikla

Kohde

Tässä päätöksessä vahvistetaan asetuksen (EY) N:o 2006/2004 täytäntöönpanoa koskevat säännöt toimivaltaisten viranomaisten keskinäisen avunannon ja sen edellytysten osalta.

2 artikla

Määritelmät

Asetuksessa (EY) N:o 2006/2004 säädettyjen määritelmien lisäksi tässä päätöksessä sovelletaan seuraavia määritelmiä:

1. ”tietokannalla” tarkoitetaan asetuksen (EY) N:o 2006/2004 10 artiklan 1 kohdassa tarkoitettua tietokantaa,

2. ”ilmoituksella” tarkoitetaan yhteisön sisäisestä rikkomuksesta ilmoittamista asetuksen (EY) N:o 2006/2004 7 artiklan 1 kohdan mukaisesti,

3. ”luottamuksellisella käsittelyllä” tarkoitetaan tietojen käsittelyä noudattaen asetuksen (EY) N:o 2006/2004 13 artiklassa tarkoitettujen luottamuksellisuutta sekä ammatti- ja liikesalaisuuksien salassapitovelvollisuutta koskevia vaatimuksia,

4. ”oikeusperustalla” tarkoitetaan kuluttajien etuja suojaavaa lainsäädäntöä, joka on tai jonka epäillään olevan yhteisön sisäisen rikkomuksen kohteena, mukaan lukien pyynnön esittävän viranomaisen jäsenvaltion asianomaisen lainsäädännön täsmentäminen.

3 artikla

Tietovaatimukset

Tämän päätöksen liitteessä olevassa 1 luvussa säädetään, mitä tietoja asetuksen (EY) N:o 2006/2004 mukaisesti on toimitettava ja missä muodossa.

4 artikla

Määräajat

Tämän päätöksen liitteessä olevassa 2 luvussa säädetään, mitä määräaikoja asetuksen (EY) N:o 2006/2004 mukaisesti on noudatettava keskinäisen avunannon eri vaiheissa.

5 artikla

Ilmoitukset

Tämän päätöksen liitteessä olevassa 3 luvussa säädetään ilmoitusten yksityiskohdista.

6 artikla

Vaihdettuihin tietoihin tutustuminen

Tämän päätöksen liitteessä olevassa 4 luvussa säädetään asetuksen (EY) N:o 2006/2004 mukaisesti vaihdettuihin tietoihin tutustumista koskevista rajoituksista.

7 artikla

Kielet

Tämän päätöksen liitteessä olevassa 5 luvussa säädetään, mitä kieliä asetuksen (EY) N:o 2006/2004 mukaisessa tietopyynnössä ja tietojenvaihdossa käytetään.

▼M1

7 a artikla

Markkinoiden valvonnan ja täytäntöönpanotoimenpiteiden koordinointi

Markkinoiden valvontaa ja täytäntöönpanotoimenpiteiden koordinointia koskevista periaatteista säädetään liitteessä olevassa 6 luvussa.

▼B

8 artikla

Soveltamisen alkamispäivä

Tätä päätöstä sovelletaan 29 päivästä joulukuuta 2006.

9 artikla

Osoitus

Tämä päätös on osoitettu kaikille jäsenvaltioille.









LIITE

Asetuksen (EY) N:o 2006/2004 II ja III luvun mukaista toimivaltaisten viranomaisten keskinäistä avunantoa koskevat säännöt

1. 1 LUKU — TIETOVAATIMUKSET

1.1. Tietokannan vakiolomakkeiden tietokentät, jotka on asetettava toimivaltaisten viranomaisten saataville

Tietokannan vakiolomakkeiden tietokentät, jotka on asetettava saataville, voidaan määritellä seuraavasti:

a) Tiedot viranomaisista ja virkamiehistä, jotka käsittelevät yhteisön sisäisiä rikkomuksia

i) toimivaltainen viranomainen,

ii) yhteysvirasto,

iii) toimivaltainen virkamies.

b) Tiedot elinkeinonharjoittajasta, joka on vastuussa todetusta tai epäillystä yhteisön sisäisestä rikkomuksesta

i) nimi,

ii) muut toiminimet,

iii) emoyrityksen nimi, tarvittaessa

iv) liiketoiminnan tyyppi,

v) postiosoite (-osoitteet),

vi) sähköpostiosoite,

vii) puhelinnumero,

viii) faksinumero,

ix) verkkosivu,

x) IP-osoite,

xi) yrityksen johtajan (johtajien) nimi (nimet), tarvittaessa.

c) Tiedot, jotka koskevat ilman pyyntöä tapahtuvaa tietojenvaihtoa (ilmoitukset) (asetuksen (EY) N:o 2006/2004 7 artikla)

i) yhteisön sisäisen rikkomuksen tyyppi,

ii) yhteisön sisäisen rikkomuksen tila (todennettu, perusteltu epäilys),

iii) oikeusperusta,

iv) lyhyt tiivistelmä,

v) arvio todennäköisesti loukatuiksi tulevien kuluttajien lukumäärästä ja taloudellisesta vahingosta,

vi) luottamuksellisen käsittelyn tarve,

vii) liiteasiakirjat (erityisesti lausuntojen ja muun näytön yhteydessä),

▼M1

viii) tuotteen tai palvelun nimi,

ix) COICOP-koodi [yksilöllisen kulutuksen käyttötarkoituksen mukainen koodi (Yhdistyneiden Kansakuntien tilastointimenetelmä, http://unstats.un.org/unsd/cr/registry/regcst.asp?Cl = 5)],

x) käytetty mainonta- ja myyntiväline.

▼B

d) Tiedot, jotka koskevat keskinäisiä avunantopyyntöjä (asetuksen (EY) N:o 2006/2004 6 ja 8 artikla)

i) todennäköisesti loukatuiksi tulevien kuluttajien asuinpaikka,

ii) tuotteen tai palvelun nimi,

iii) COICOP-koodi [yksilöllisen kulutuksen käyttötarkoituksen mukainen koodi (Yhdistyneiden Kansakuntien tilastointimenetelmä, http://unstats.un.org/unsd/cr/registry/regcst.asp?Cl=5)],

iv) oikeusperusta,

v) käytetty mainonta- tai myyntiväline,

vi) yhteisön sisäisen rikkomuksen tyyppi,

vii) yhteisön sisäisen rikkomuksen tila (todennettu, perusteltu epäilys),

viii) arvio todennäköisesti loukatuiksi tulevien kuluttajien lukumäärästä ja taloudellisesta vahingosta,

ix) ehdotettu vastausaika,

x) liiteasiakirjat (erityisesti lausuntojen ja muun näytön yhteydessä) ja luottamuksellisen käsittelyn tarve,

xi) avunantopyynnön kuvaus,

xii) maininta ilmoituksesta (tarvittaessa),

xiii) luettelo pyynnön vastaanottavista viranomaisista ja jäsenvaltioista, joita asia koskee,

xiv) pyyntö toimivaltaisen virkamiehen osallistumisesta tutkimukseen (asetuksen (EY) N:o 2006/2004 6 artiklan 3 kohta).

1.2. Vähimmäistiedot, jotka on sisällytettävä keskinäisiin avunantopyyntöihin ja ilmoituksiin (asetuksen (EY) N:o 2006/2004 6, 7 ja 8 artikla)

1.2.1. Kun kyseessä on keskinäinen avunantopyyntö tai ilmoitus, toimivaltaisen viranomaisen on toimitettava muille toimivaltaisille viranomaisille kaikki sellaiset käytössään olevat tiedot, jotka voivat olla niille avuksi pyynnön tehokkaan toteuttamisen tai ilmoituksen asianomaisen seurannan varmistamisen kannalta, ja mainittava, onko joitakin tiedoista käsiteltävä luottamuksellisesti.

1.2.2. Kun kyseessä on asetuksen (EY) N:o 2006/2004 6 artiklan mukainen tietopyyntö, pyynnön esittävän viranomaisen on vähintään a) ilmoitettava pyynnön vastaanottavalle viranomaiselle epäillyn, yhteisön sisäisen rikkomuksen luonne ja oikeusperusta, b) toimitettava riittävät tiedot tutkittavana olevan menettelyn tai käytännön yksilöimiseksi, c) täsmennettävä pyydetyt tiedot.

1.2.3. Kun kyseessä on asetuksen (EY) N:o 2006/2004 8 artiklan mukainen pyyntö täytäntöönpanotoimenpiteisiin ryhtymiseksi, pyynnön esittävän viranomaisen on toimitettava pyynnön vastaanottavalle viranomaiselle vähintään a) tiedot elinkeinonharjoittajasta, jota vastaan pyydetään ryhtymään toimenpiteisiin, b) tiedot tutkittavasta menettelystä tai käytännöstä, c) yhteisön sisäisen rikkomuksen oikeudellinen määritelmä sovellettavan lain mukaisesti ja oikeusperusta, d) näyttöä kuluttajien yhteisten etujen loukkaamisesta, mahdollisesti myös arvio todennäköisesti loukatuiksi tulevien kuluttajien lukumäärästä.

1.3. Keskinäisiin avunantopyyntöihin vastaaminen

1.3.1. Vastatessaan asetuksen (EY) N:o 2006/2004 6 artiklan mukaiseen tietopyyntöön pyynnön vastaanottavan viranomaisen on toimitettava kaikki pyynnön esittävän viranomaisen yksilöimät tiedot, jotta voidaan todeta, onko yhteisön sisäinen rikkomus tapahtunut tai voidaanko epäillä perustellusti, että tällainen rikkomus voi tapahtua.

1.3.2. Vastatessaan asetuksen (EY) N:o 2006/2004 8 artiklan mukaiseen pyyntöön täytäntöönpanotoimenpiteisiin ryhtymiseksi pyynnön vastaanottavan viranomaisen on ilmoitettava pyynnön esittävälle viranomaisille, mitä toimia on toteutettu tai suunnitteilla ja mitä valtuuksia on käytetty tai käytetään pyynnön käsittelemiseksi.

1.3.3. Pyynnön vastaanottavan viranomaisen on kaikissa tapauksissa ilmoitettava, onko joitakin toimitetuista tiedoista käsiteltävä luottamuksellisesti.

1.3.4. Jos toimivaltainen viranomainen kieltäytyy noudattamasta asetuksen (EY) N:o 2006/2004 15 artiklan 2, 3 ja 4 kohdassa tarkoitettua pyyntöä, sen on mainittava vastauksessaan kieltäytymisen syyt.

▼M1

1.3.5. Kun täytäntöönpanotoimenpiteeseen ryhdytään, pyynnön vastaanottavan viranomaisen on asetuksen (EY) N:o 2006/2004 8 artiklan 6 kohdan mukaisesti ilmoitettava toteutettavista toimenpiteistä ja niiden vaikutuksista yhteisön sisäiseen rikkomukseen komissiolle ja kaikille muille toimivaltaisille viranomaisille, jotka jäsenvaltiot ovat nimenneet sen lainsäädännön täytäntöönpanosta vastaaviksi viranomaisiksi, jota kyseinen rikkomus koskee. Sen on toimitettava toteutettavia täytäntöönpanotoimenpiteitä ja niiden vaikutuksia yhteisön sisäiseen rikkomukseen koskevien tietojen kanssa seuraavat tiedot: a) tiedot pyynnön vastaanottavasta ja pyynnön esittävästä toimivaltaisesta viranomaisesta; b) elinkeinonharjoittajan nimi; c) tuotteen tai palvelun nimi; d) luokituskoodi; e) käytetty mainonta- tai myyntiväline; f) oikeusperusta; g) yhteisön sisäisen rikkomuksen tyyppi; h) arvio todennäköisesti loukatuiksi tulevien kuluttajien lukumäärästä ja taloudellisesta vahingosta.

▼B

1.4. Lisävaltuudet, joita toimivaltaisille viranomaisille on myönnetty kansallisessa lainsäädännössä

Jäsenvaltioiden on ilmoitettava komissiolle ja muille jäsenvaltioille tietokantaan luotavan keskustelufoorumin välityksellä sellaisista tutkinta- ja täytäntöönpanovaltuuksista, joita ne ovat myöntäneet toimivaltaisille viranomaisille asetuksen (EY) N:o 2006/2004 4 artiklan 6 kohdassa säädettyjen valtuuksien lisäksi.

1.5. Sellaisten elinten nimeäminen, joiden oikeutetun edun mukaista on, että yhteisön sisäiset rikkomukset lopetetaan tai kielletään (asetuksen (EY) N:o 2006/2004 8 artiklan 3 kohta)

1.5.1. Kun jäsenvaltio ilmoittaa asetuksen (EY) N:o 2006/2004 5 artiklan 1 kohdan mukaisesti komissiolle ja muille jäsenvaltioille sen elimen nimen, jonka se on nimennyt kyseisen asetuksen 4 artiklan 2 kohdan toisen virkkeen mukaisesti ja jonka oikeutetun edun mukaista on, että yhteisön sisäiset rikkomukset lopetetaan tai kielletään, sen on täsmennettävä, mitä tutkinta- ja täytäntöönpanovaltuuksia kyseiselle elimelle on myönnetty.

1.5.2. Pyynnön vastaanottavan viranomaisen, joka aikoo asetuksen (EY) N:o 2006/2004 8 artiklan 3 kohdan mukaisesti antaa tehtävän elimelle, jonka oikeutetun edun mukaista on, että yhteisön sisäiset rikkomukset lopetetaan tai kielletään, on toimitettava pyynnön esittävälle viranomaiselle riittävät tiedot kyseisestä elimestä, jotta pyynnön esittävä viranomainen voi todeta, täyttyvätkö 8 artiklan 4 kohdassa säädetyt edellytykset. Ennen tehtävän antamista kyseiselle elimelle pyynnön vastaanottavan viranomaisen on saatava tätä varten lupa pyynnön esittävältä viranomaiselta, joka ilmoittaa yksityiskohtaisesti, mitä toimitetuista tiedoista pyynnön vastaanottava viranomainen saa toimittaa eteenpäin kyseiselle elimelle.

2. 2 LUKU — MÄÄRÄAJAT

2.1. Keskinäiset avunantopyynnöt ja vastaaminen

2.1.1. Pyynnön vastaanottavan viranomaisen on vastattava pyynnön esittävän viranomaisen keskinäisiin avunantopyyntöihin viipymättä parhaan kykynsä mukaan käyttäen kaikkia asianmukaisia tutkinta- ja täytäntöönpanovaltuuksiaan.

2.1.2. Pyynnön esittävä viranomainen ja pyynnön vastaanottava viranomainen sopivat tapauskohtaisesti asetuksen (EY) N:o 2006/2004 6 ja 8 artiklassa tarkoitettuihin keskinäisiin avunantopyyntöihin vastaamisen määräajoista, ja ne käyttävät vastatessaan tietokannan vakiolomakkeita.

▼M2

2.1.3. Ellei sopimukseen päästä, pyynnön vastaanottavan viranomaisen on vastattava neljäntoista päivän kuluessa siitä päivästä, jona se on vastaanottanut pyynnön yhteysvirastonsa kautta, ja ilmoitettava vastauksessaan kaikki käytössään olevat oleelliset tiedot ja kuvattava jo toteutetut tai suunnitteilla olevat tutkinta- ja täytäntöönpanotoimet (määräaikoineen). Pyynnön vastaanottavan viranomaisen on pidettävä pyynnön esittävä viranomainen ajan tasalla näistä toimista säännöllisin väliajoin ja ainakin kolmen kuukauden välein, a) kunnes pyynnön esittävälle viranomaiselle on lähetetty kaikki oleelliset tiedot, joiden avulla voidaan todeta, onko yhteisön sisäinen rikkomus tapahtunut tai voidaanko epäillä perustellusti, että tällainen rikkomus voi tapahtua, tai b) kunnes yhteisön sisäinen rikkomus on lopetettu tai pyyntö on todettu perusteettomaksi.

▼B

2.1.4. Pyynnön vastaanottavan viranomaisen yhteysviraston on toimitettava kaikki pyynnöt, jotka se on saanut pyynnön esittävän viranomaisen yhteysviraston kautta, eteenpäin asianomaiselle toimivaltaiselle viranomaiselle niin pian kuin teknisesti mahdollista ja joka tapauksessa kahden työpäivän kuluessa siitä päivästä, jona pyyntö on vastaanotettu.

▼M1

2.1.5. Pyynnön esittävän viranomaisen on pyydettävä komissiota poistamaan tiedot tietokannasta niin pian kuin teknisesti mahdollista ja joka tapauksessa seitsemän päivän kuluessa tapauksen päätökseen saattamisesta, jos asetuksen (EY) N:o 2006/2004 6 artiklassa tarkoitetusta pyynnöstä seuraa, että a) vaihdetut tiedot eivät anna aihetta 8 artiklan mukaiseen ilmoitukseen tai pyyntöön tai että b) todetaan, ettei yhteisön sisäistä rikkomusta ole tapahtunut. Jos toimivaltainen viranomainen huomaa, että asetuksen (EY) N:o 2006/2004 6, 7 ja 8 artiklan mukaiseen keskinäistä avunantoa koskevaan pyyntöön sisältyy virheellisiä tietoja, joita ei voi muulla tavoin korjata, sen on heti pyydettävä komissiota poistamaan tiedot tietokannasta niin pian kuin teknisesti mahdollista ja joka tapauksessa seitsemän päivän kuluessa poistamista koskevan pyynnön vastaanottamisesta. Asetuksen (EY) N:o 2006/2004 6 artiklan mukaisiin keskinäistä avunantoa koskeviin pyyntöihin liittyvät kaikki muut tiedot on poistettava tietokannasta viiden vuoden kuluttua tapauksen päätökseen saattamisesta.

▼M1

2.1.6. Pyynnön vastaanottavan viranomaisen on asetuksen (EY) N:o 2006/2004 8 artiklan 6 kohdan mukaisesti ilmoitettava komissiolle ja muille asianomaisille toimivaltaisille viranomaisille toteutettavista täytäntöönpanotoimenpiteistä niin pian kuin teknisesti mahdollista ja joka tapauksessa seitsemän päivän kuluessa toimenpiteiden toteuttamisesta.

▼B

2.2. Ilmoitukset

2.2.1. Toimivaltaisen viranomaisen on annettava ilmoitus niin pian kuin teknisesti mahdollista ja joka tapauksessa seitsemän päivän kuluessa siitä, kun se on saanut tiedon yhteisön sisäisestä rikkomuksesta tai todennut, että on perusteltua epäillä, että tällainen rikkomus voi tapahtua.

2.2.2. Jos ilmoitus todetaan perusteettomaksi, toimivaltaisen viranomaisen on peruutettava se niin pian kuin teknisesti mahdollista ja joka tapauksessa seitsemän päivän kuluessa. Komissio poistaa kaikki tietokantaan tallennetut perusteettomaa ilmoitusta koskevat tiedot niin pian kuin teknisesti mahdollista ja joka tapauksessa seitsemän päivän kuluessa siitä, kun toimivaltainen viranomainen on peruuttanut ilmoituksen. Perustellut ilmoitukset on poistettava tietokannasta viiden vuoden kuluttua niiden antamisesta.

3. 3 LUKU — ►M1 ILMOITUKSET ◄

►M1 3.1. ◄ Toimivaltaisen viranomaisen on toimitettava antamansa ilmoitus komissiolle ja muiden jäsenvaltioiden toimivaltaisille viranomaisille, jotka vastaavat asianomaisen lainsäädännön täytäntöönpanemisesta, tietokannan vakiolomakkeiden välityksellä. Ilmoituksen antava toimivaltainen viranomainen päättää yksin, mille muille jäsenvaltioille se toimittaa ilmoituksen.

▼M1

3.2. Kun toimivaltainen viranomainen ryhtyy ilmoitukseen liittyviin täytäntöönpanotoimenpiteisiin, sen on asetuksen (EY) N:o 2006/2004 7 artiklan 2 kohdan mukaisesti ilmoitettava näistä toimenpiteistä komissiolle ja kaikille muille toimivaltaisille viranomaisille, jotka jäsenvaltiot ovat nimenneet sen lainsäädännön täytäntöönpanosta vastaaviksi viranomaisiksi, jota kyseinen rikkomus koskee. Sen on toimitettava toteutettavia täytäntöönpanotoimenpiteitä koskevien tietojen kanssa seuraavat tiedot: a) tiedot toimivaltaisesta viranomaisesta, joka on toteuttanut toimenpiteet; b) elinkeinonharjoittajan nimi; c) tuotteen tai palvelun nimi; d) luokituskoodi; e) käytetty mainonta- tai myyntiväline; f) oikeusperusta; g) yhteisön sisäisen rikkomuksen tyyppi; h) arvio todennäköisesti loukatuiksi tulevien kuluttajien lukumäärästä ja taloudellisesta vahingosta.

3.3. Kun toimivaltainen viranomainen vastaanottaa ilmoitukseen liittyvän keskinäisen avunantopyynnön, sen on ilmoitettava pyyntö ja pyynnön tyyppi komissiolle ja kaikille muille toimivaltaisille viranomaisille, jotka jäsenvaltiot ovat nimenneet sen lainsäädännön täytäntöönpanosta vastaaviksi viranomaisiksi, jota kyseinen rikkomus koskee. Sen on toimitettava yhdessä vastaanotetun pyynnön kanssa seuraavat tiedot: a) tiedot keskinäistä avunantoa pyytäneestä toimivaltaisesta viranomaisesta; b) elinkeinonharjoittajan nimi, jos se on saatavilla; c) tuotteen tai palvelun nimi; d) luokituskoodi; e) käytetty mainonta- tai myyntiväline; f) oikeusperusta; g) yhteisön sisäisen rikkomuksen tyyppi; h) arvio todennäköisesti loukatuiksi tulevien kuluttajien lukumäärästä ja taloudellisesta vahingosta.

▼M2

4. 4 LUKU – VAIHDETTUIHIN TIETOIHIN TUTUSTUMINEN JA TIETOSUOJA

▼B

4.1. Toimivaltaiset viranomaiset

Toimivaltaisen viranomaisen tutustuttavissa ja käytettävissä ovat vain ne tietokannan tiedot, jotka liittyvät kuluttajan etuja suojaavaan lainsäädäntöön, jonka suhteen sillä on suorat täytäntöönpanovaltuudet, edellyttäen että jäsenvaltio on nimennyt toimivaltaisen viranomaisen asetuksen (EY) N:o 2006/2004 4 artiklan 1 kohdan mukaisesti.

4.2. Yhteysvirastot

Suorittaessaan koordinointitehtäviään, siten kuin ne on määritelty erityisesti asetuksen (EY) N:o 2006/2004 9 artiklan 2 kohdassa sekä 12 artiklan 2 ja 5 kohdassa, yhteysvirastot saavat tutustua tietoihin, jotka liittyvät muihin kuin luottamuksellisesti käsiteltäviin keskinäisiin avunantopyyntöihin.

▼M2

4.3. Komission oikeus saada tietoja

Komission oikeus saada tietoja rajoittuu asetuksen (EY) N:o 2006/2004 mukaisesti vaadittuihin tietoihin. Näihin sisältyvät asetuksen (EY) N:o 2006/2004 7 artiklan 1 kohdan mukaiset ilmoitukset, 7 artiklan 2 kohdan ja 8 artiklan 6 kohdan mukaiset ilmoitukset, 9 artiklan mukaista markkinoiden valvonnan ja täytäntöönpanotoimien koordinointia koskevat tiedot ja 15 artiklan 5 kohdan mukaiset edellytykset.

4.4 Arkaluonteiset tiedot

Toimivaltaiset viranomaiset eivät saa käsitellä rotuun, etniseen taustaan, poliittisiin mielipiteisiin, uskontoon, ammattiliiton jäsenyyteen, terveyteen tai sukupuolielämään liittyviä henkilötietoja, ellei asetuksen (EY) N:o 2006/2004 mukaisten velvoitteiden täyttäminen ole muutoin mahdotonta ja tällaisten tietojen käsittely sallittua direktiivin 95/46/EY nojalla.

Toimivaltaisten viranomaisten oikeus käsitellä rikoksiin, rikosepäilyihin ja turvallisuustoimenpiteisiin liittyviä henkilötietoja rajoitetaan keskinäisen avunannon erityistarkoituksiin sellaisina kuin ne on määritelty asetuksessa (EY) N:o 2006/2004.

▼B

5. 5 LUKU — KESKINÄISISSÄ AVUNANTOPYYNNÖISSÄ JA TIETOJENVAIHDOSSA KÄYTETTÄVÄT KIELET

5.1. Toimivaltaisten viranomaisten asetuksen (EY) N:o 2006/2004 12 artiklan 4 kohdan ensimmäisen virkkeen mukaisesti tekemät sopimukset tietopyynnöissä ja tietojenvaihdossa käytettävistä kielistä kirjataan taulukkoon, joka asetetaan toimivaltaisten viranomaisten saataville tietokantaan.

5.2. Näihin sopimuksiin on sisällytettävä lauseke, joka sallii toimivaltaisen viranomaisen ehdottaa yksittäisissä tapauksessa jonkin muun kielen käyttöä, jotta voidaan ottaa huomioon asianomaisen toimivaltaisen viranomaisen kielitaito.

5.3. Tietokannan vakiolomakkeissa on tietokenttä, jossa toimivaltainen viranomainen voi ehdottaa toiselle viranomaiselle jonkin muun kielen käyttöä. Ellei sopimukseen päästä, sovelletaan asetuksen (EY) N:o 2006/2004 12 artiklan 4 kohdan toista virkettä.

▼M2

6. 6 LUKU – MARKKINOIDEN VALVONNAN JA TÄYTÄNTÖÖNPANOTOIMENPITEIDEN KOORDINOINTI

6.1 Viranomaiset, jotka ovat sopineet täytäntöönpanotoimenpiteidensä koordinoinnista, voivat asetuksen (EY) N:o 2006/2004 9 artiklan 2 kohtaa soveltaessaan päättää kaikista tarpeellisista toimista, joilla varmistetaan koordinoinnin riittävyys, ja niiden on pantava toimet täytäntöön parhaan kykynsä mukaan.

6.2 Toimivaltainen viranomainen voi kieltäytyä noudattamasta pyyntöä osallistua koordinoituihin täytäntöönpanotoimenpiteisiin kuultuaan pyynnön esittävää viranomaista, jos a) oikeuskäsittely on jo aloitettu tai pyynnön vastaanottavan tai esittävän viranomaisen jäsenvaltion oikeusviranomaiset ovat jo antaneet lopullisen tuomion samoista yhteisön sisäisistä rikkomuksista samoja elinkeinonharjoittajia vastaan, b) jos se katsoo asianmukaisesti asian tutkittuaan, ettei yhteisön sisäinen rikkomus koske sitä. Jos toimivaltainen viranomainen päättää kieltäytyä noudattamasta koordinoituihin täytäntöönpanotoimenpiteisiin osallistumista koskevaa pyyntöä, sen on esitettävä perusteet päätökselleen. Tällä kohdalla ei rajoiteta asetuksen (EY) N:o 2006/2004 6 ja 8 artiklan soveltamista.

6.3 Asetuksen (EY) N:o 2004/2006 9 artiklan 2 kohdan mukaisten velvoitteiden täyttämiseksi asianomaiset toimivaltaiset viranomaiset voivat päättää, että yksi niistä koordinoi täytäntöönpanotoimea. Toimivaltaisten viranomaisten on kunkin tapauksen erityispiirteet huomioon ottaen yleensä nimettävä koordinoivaksi viranomaiseksi se viranomainen, jonka alueella elinkeinonharjoittajalla on kotipaikka tai pääasiallinen toimipaikka tai johon suurin määrä niistä kuluttajista, joita tapaus koskee, on sijoittautunut.

6.4 Komissio edistää asetuksen (EY) N:o 2006/2004 9 artiklan 1 kohdan ja 9 artiklan 2 kohdan mukaisten toimenpiteiden koordinointia pyydettäessä.

6.5 Edellä olevan 6.3 kohdan mukaisesti koordinoivaksi viranomaiseksi nimetyn toimivaltaisen viranomaisen on vastattava ainakin seuraavista: a) koordinoituihin toimenpiteisiin osallistuvien viranomaisten välisen viestinnän hallinnointi asianmukaisin välinein, b) soveltuvissa tapauksissa lyhyen yhteenvetokertomuksen laatiminen koordinoidun toimenpiteen päätyttyä, c) koordinoidun täytäntöönpanotoimenpiteen päättäminen tietokannassa niin pian kuin teknisesti mahdollista ja joka tapauksessa seitsemän päivän kuluessa siitä, kun asianomainen pyynnön esittävä viranomainen saattaa päätökseen viimeisen keskinäistä avunantoa koskevan pyynnön, joka on esitetty kahden koordinoituihin täytäntöönpanotoimenpiteisiin osallistuvan toimivaltaisen viranomaisen välillä. Koordinoivan viranomaisen velvoitteet eivät saa vaikuttaa tietovaatimuksiin, jotka koskevat muita osallistuvia toimivaltaisia viranomaisia asetuksen (EY) N:o 2006/2004 ja sen täytäntöönpanosääntöjen mukaisesti.

6.6 Kun toimivaltainen viranomainen päättää pyytää toisia viranomaisia mukaan koordinoituihin täytäntöönpanotoimenpiteisiin, sen on toimitettava asetuksen (EY) N:o 2006/2004 6, 7 ja 8 artiklan mukaiseen keskinäiseen avunantoon liittyvien tietovaatimusten lisäksi ainakin seuraavat tiedot: a) tiedot toimivaltaisesta viranomaisesta, joka esittää täytäntöönpanotoimenpiteiden koordinointia koskevan pyynnön, b) elinkeinonharjoittajan nimi, c) tuotteen tai palvelun nimi, d) luokituskoodi, e) käytetty mainonta- tai myyntiväline, f) oikeusperusta, g) lyhyt yhteenveto rikkomuksesta, h) yhteenveto koordinoitujen toimenpiteiden tavoitteista.